தனுசு ஏ*

தனுசு ஏ* (Sagittarius A*, "சகிட்டாரியசு ஏ-இசுட்டார்", சுருக்கமாக Sgr A*) என்பது பால் வழியின் விண்மீன் பேரடையின் நடுவில் அமைந்துள்ள ஒரு மீப்பெரும் கருந்துளை ஆகும். இது தனுசு, விருச்சிகம் ஆகிய விண்மீன் குழாம்களின் எல்லைப் பகுதியில், சூரிய வழியின் தெற்கே 5.6° இல், visually close to the பட்டாம்பூச்சி கொத்து (M6), சவுலா விண்மீன் அமைப்பு ஆகியவற்றின் பார்வைக்கு அண்மையில் அமைந்துள்ளது.

தனுசு A* ஐச் சுற்றி வரும் பல விண்மீன்களின் அவதானிப்புகள், குறிப்பாக நட்சத்திரம் S2 விண்மீன், இதன் திணிவு, ஆரத்தின் மேல் வரம்பு ஆகியவற்றைத் தீர்மானிக்கப் பயன்படுத்தப்பட்டது. திணிவு மற்றும் பெருகிய முறையில் துல்லியமான ஆரத்தின் வரம்புகளின் அடிப்படையில், தனுசு A* பால்வீதியின் மையப் பெரிய கருந்துளையாக இருக்க வேண்டும் என்று வானியலாளர்கள் முடிவு செய்துள்ளனர். இதன் தற்போதைய திணிவு 4.154 (± 0.014) மில்லியன் சூரியத் திணிவுகள் ஆகும்.

தனுசு A* என்பது ஒரு மீப்பெரும் கருந்துளை என்ற நம்பத்தகுந்த விளக்கத்தைக் கொடுத்தமைக்காக இரைனாடு கென்செல், ஆந்திரியா கியேசு ஆகியோருக்கு 2020 ஆம் ஆண்டில் இயற்பியலுக்கான நோபல் பரிசு வழங்கப்பட்டது.

வானியலாளர்கள், இவென்ட் அரைசன் (Event Horizon) என்ற தொலைநோக்கியைப் பயன்படுத்தி, தனுசு A* இன் புகைப்படத்தை 2017 ஏப்ரலில் பெறப்பட்ட வானொலி அவதானிப்புகளின் தரவுகளைப் பயன்படுத்தி தயாரித்த புகைப்படத்தை 2022 மே 12 அன்று வெளியிட்டனர். இப்புகைப்படம் தனுசு A* ஒரு கருந்துளை என்பதை உறுதிப்படுத்தியது. 2019 ஆம் ஆண்டில் மெசியர் 87 இன் மீப்பெரும் கருந்துளைக்குப் பிறகு, கருந்துளை ஒன்றின் இரண்டாவது உறுதிப்படுத்தப்பட்ட படம் இதுவாகும்.

கண்காணிப்பு முடிவுகள்
பூமிக்கும் தனுசு எ* வுக்கும் இடையில் தூசுக்களும் வாயுக்களும் அதிக அளவில் இருப்பதால் வானியலாளர்களால் கட்புலனாகும் நிறமாலையின் மூலம் தனுசு எ*வை கண்காணிக்க முடியவில்லை. இப்போது உள்ள அதிகப்படியான கணினித்திரை பிரிதிறன் (Resolution) உதவியுடன் அளந்ததில் அதன் அலை நீளம் 1.3 மி.மீ.இது 37 பாகைத்துளி கோணவிட்டம் உடையது.சுமார் 26000 ஒளியாண்டுகள் தூரத்தில் உள்ளது.மேலும் 44 மில்லியன் கிமீ விட்டம் உடையது.தனுசு எ* வின் சீரான இயக்கம், தோரயமாக வருடத்திற்கு -2.70 பாகைத்துளி வல எழுச்சிக் கோணம் (Right ascension) மற்றும் வருடத்திற்கு -5.6 பாகைத்துளி சரிவு (Declination).

மேற்கோள்கள்

மேலதிக வாசிப்பு

வெளி இணைப்புகள் 

 UCLA Galactic Center Group – latest results  retrieved 8/12/2009
  Is there a Supermassive Black Hole at the Center of the Milky Way? (arXiv preprint)
 2004 paper deducing mass of central black hole from orbits of 7 stars (arXiv preprint)
 ESO video clip of orbiting star (533 KB MPEG Video)
 The Proper Motion of Sgr A* and the Mass of Sgr A* (PDF)
 NRAO article regarding VLBI radio imaging of Sgr A*
 Peering into a Black Hole, 2015 New York Times video
 Image of supermassive black hole Sagittarius A* (2022), Harvard Center for Astrophysics
  (National Science Foundation; 12 May 2022)

பால் வழி
கருந்துளைகள்